आंध्र प्रदेश को विशेष राज्य का दर्जादिए जाने की मांग को मोदी सरकार द्वारा ठुकराए जाने के बाद टीडीपी और बीजेपी के रास्ते जुदा हो सकते हैं। केंद्र के यह स्पष्ट करने के बाद कि कि आंध्र को विशेष राज्य का दर्जा देना मुमकिन नहीं है, टीडीपी अध्यक्ष चंद्रबाबू नायडू जल्द ही एनडीए से अलग होने का ऐलान कर सकते हैं। टीडीपी के ज्यादातर विधायक और नेता चाहते हैं कि पार्टी बीजेपी से अपने रिश्ते तोड़ दे। केंद्र में टीडीपी कोटे से मंत्री- अशोक गजपति राजू और वाई. एस. चौधरी के मोदी मंत्रिपरिषद से इस्तीफे के साथ जल्द ही बीजेपी-टीडीपी के अलगाव की प्रक्रिया शुरू हो सकती है।